Kontrolni Popis Za Razgovor Za Posao

Dogurali ste do razgovora; sad je trenutak da zabljesnete! Ovaj kontrolni popis koristite da biste bili sigurni da ste potpuno spremni impresionirati potencijalne nove poslodavce.

Priprema razgovora

☐	Budite kritični prema svom životopisu. Ako ga već neko vrijeme niste redizajnirali, razmislite o angažiranju profesionalca koji će u njega unijeti malo svoje čarolije.

☐	Pregledajte opis radnog mjesta. Napravite popis svojstava i vještina koje ta tvrtka traži.

☐	Odredite kako vas skup vještina kojima raspolažete čini idealnim kandidatom.

☐	Istražite tvrtku. Pogledajte njezino web-mjesto, zaposleničke recenzije i članke u publikacijama specifičnima za tu djelatnost.

☐	Vježbajte putem simuliranog razgovora. Obitelj i prijatelji rado će vam pomoći.

☐	Razradite putnu logistiku. Koliko vam vremena treba da stignete onamo? Kako ćete putovati?

☐	Razmislite o odjeći za razgovor. Pripazite da bude primjerena tom radnom mjestu.

☐	Pripremite popis referenci s detaljima za kontakt.

☐	Složite ažuran portfelj svojih profesionalnih vještina i razvoja.

☐	Pripremite popis pitanja specifičnih za tu tvrtku, koja pokazuju da vas ona zanima i da ste je istraživali.

Dan prije

☐	Pripazite da vam odjeća za razgovor bude čista i ispeglana.

☐	Spakirajte komplet za slučaj nužde, u kojem će se naći vlažne i obične maramice, češalj ili četka, četka za odjeću i osvježivači daha.

☐	Još jednom provjerite put do mjesta razgovora. Po potrebi obavite probno putovanje.

☐	Na jednom mjestu okupite sve svoje reference, uključujući portfelj, certifikate, članstva u profesionalnim udrugama, vozačku dozvolu, osobnu iskaznicu i više primjeraka svojeg životopisa.

☐	Dobro se naspavajte.

Dan razgovora

☐	Krenite od kuće puno ranije nego što biste morali. Dođite na mjesto razgovora 10 do 15 minuta prije vremena.

☐	Isključite zvono mobitela.

☐	Nemojte žvakati gumu za žvakanje, jesti ni piti tijekom razgovora.

☐	Budite uljudni i ljubazni prema prijamnom osoblju ili bilo kojoj drugoj osobi koja vas dočeka prije razgovora.

☐	Pozdravite sugovornika po imenu, rukujte se s njim ili s njom te se predstavite.

☐	Slušajte svoje sugovornike i interaktivno komunicirajte s njima. Smiješite se i budite svjesni svog govora tijela.

☐	Iskreno odgovarajte na sva pitanja.

☐	Postavite pripremljena pitanja specifična za taj posao i tvrtku.

☐	Izbjegavajte razgovor o plaći, beneficijama i godišnjem odmoru. To se može riješiti nakon što dobijete ponudu.

☐	Završite razgovor izražavanjem želje za tim poslom te pitanjem koji su sljedeći koraci i kada namjeravaju donijeti odluku.

☐	Zamolite za posjetnice osoba s kojima ste razgovarali da biste bili sigurni da imate podatke za kontakt.

Nakon razgovora

☐	Što prije zapišite ključne točke razgovora.

☐	U roku od 24 sata pošaljite zahvalu svim osobama s kojima ste razgovarali. To je vaša priliku da pokažete koliko ste zainteresirani i ponovno dokažete da ste upravo vi pravi kandidat za taj posao.

☐	Raspitajte se ako ne dobijete nikakvu obavijest u roku o kojem ste razgovarali.